cyanic-selkie/wikianc huggingface dataset:
Lene Berg
Berg er datter av sosiolog Mie Berg Simonsen og filmskaper Arnljot Berg. Under oppveksten studerte Berg ved Oslo by steinerskole og Forsøksgymnaset i Oslo. Hun uteksaminerte i 1992 med et diplom i film fra Dramatiska Institutet i Stockholm. Debut-spillefilmen hennes En Kvinnas Huvud (1997) ble produsert av Hinden/Länna-Ateljéerna AB.
Encounter: Gentlemen & Arseholes
I prosjektet «Encounter: Gentlemen & Arseholes» reproduserte Berg den første utgaven av det litterære magasinet Encounter (magazine) fra 1953 med egne notater og bilder stukket inn imellom sidene i magasinet. Disse tilleggene ble samlet fra bøker, aviser, private album og samtaler, og flere av disse var ikke offentliggjorte da det originale magasinet ble publisert. Tilleggsmaterialet kaster også nytt lys på CIAs handlinger i den kulturelle kalde krigen, sett gjennom den originale publikasjonen. Historien om individuelle skjebner som var engasjer i magasiner blir forklart nærmere i verket «Mannen i bakgrunnen».
Prosjektet ble første gang vist ved visningsrommet No. 9 in Exiles femte iterasjon, drevet av kunstneren Vilde von Krogh.
Tomas Norvoll
Tomas Norvoll (født 12. februar 1972 i Vardø i Finnmark) er en norsk politiker. Fra 1. oktober 1993 til 30. september 2001 var han innvalgt på Stortinget for Arbeiderpartiet (valgkretsen Nordland).
Lene Berg
Mannen i bakgrunnen
I filmen «Mannen i bakgrunnen» undersøker Berg skjebnen og rollen Michael Josselson, direktør for Congress for Cultural Freedom spilte, under den kalde krigen. Videomaterialet består av Josselsons private super-8-opptak fra en ferie i 1958 og intervjuer med hans enke Diana, nærmer 50 år senere. I 1966 avslørte New York Times at Congress for Cultural Freedom hadde var hemmelig støttet av CIA, og dermed ble familien Josselson også avslørt som løgnere for alle de kjente og hadde kjent i nærmere to tiår. Avsløringen endret på dramatisk og smertefullt vis, livet til familien Josselson. I tillegg stiller filmen spørsmål omkring de andre deltagerne i magasinet Encounter, deres medskyld og forenklingen av å bruke familien Josseson som syndebukker.
Tomas Norvoll
Fra 7. oktober 2013 til 2. september 2022 var han leder for fylkesrådet i Nordland fylkeskommune.
Lene Berg
Stalin by Picasso
Prosjektet «Stalin by Picasso» består av en bok og en film, i tillegg til et fasade-banner som avbilder portrettet «Stalin by Picasso», som Berg skulle henge på fasaden av Folketeateret på Youngstorget i Oslo. Prosjektet mottok bred medieomtale ta det viste seg at Arbeiderpartiet, representert av Martin Kolberg, satte en stopper for prosjektet. Banneret var også del av Bergs utstilling på Cooper Union for the Advancement of Science and Art i 2008, men ble igjen møtt med sterke reaksjoner og ble tatt ned uten Bergs tillatelse etter bare to dager.
Det opprinnelige portrettet, som prosjektet omtaler, ble også møtt med sterk kritikk. Tegningen ble bestilt av Louis Aragon, redaktøren av det franske kommunistpartiets ukentlige magasin, Les Lettres Françaises. Etter at han mottok massiv kritikk fra partimedlemmer og kollegaer distanserte Aragon seg fra portrett og dets eventuelle mening og intensjon.
Prosjektet til Berg diskuterer forholdet mellom kunst, politikk og ytringsfrihet, og viser hvordan kunst kan utfordre politiske narrativ og strukturer.
Kopfkino
Filmen Kopfkino består av en rekke historier fortalt av åtte kvinner, hvorav sju er BDSM sex-arbeidere, og én er jobber som skuespiller. Kvinnene sitter rundt et bord, kledd opp som ulike kvinnelige klisjeer av seksuelle fantasier. Alle sitter vendt mot kamera, som sakte beveger seg fra person til person. Kvinnene dele sine historier og opplevelser og diskuterer jobber de gjør eller har gjort. Intime detaljer og beskrivelser av tabuer bringer frem spørsmål om forbudte seksuelle fantasier og grensene mellom seksuell nytelse og overskridelse. I siste instans stiller filmen spørsmålet om hva som er virkelig i et univers som styres av fiktive roller og spill, som i BDSM.
Kim Johannesen
Kim Johannesen (født 1985) er en norsk jazzgitarist bosatt i Oslo.
Han har vært involvert i flere ulike grupperinger og vært med på flere utgivelser. Blant annet har han samarbeidet med Petter Wettre og vært medlem av band som REVOLVER! og Golden Dawn. Sammen med Svein Magnus Furu og Tore Sandbakken ble han nominert til Spellemannprisen 2009 i klassen jazz for utgivelsen Kayak.
Tomas Norvoll
Norvoll er oppvokst på Andenes og bosatt i Bodø. Han har studiekompetanse fra Andøy videregående skole fra 1991 og mellomfag i offentlig politikk og administrasjon fra Universitetet i Tromsø fra 1993.
Lene Berg
Kopfkino
Kopfkino vant i 2013 Beste dokumentar ved den 8. Pornofilm Festivalen i Berlin og Kunstkritikernes pris i Norge. Den ble også nominert til Beste dokumentar ved Amandaprisen, Norge og Beste nordiske dokumentar ved CPH:DOX, Danmark.
Ung Løs Gris
Filmen Ung Løs Gris viser tre personer under forhør, én etter én, etter at de har agert sammen en kveld på et hotellrom. De tre karakterene gestalter tre kjønnede stereotyper, som blir reflektert i tittelen; Ung gutt, løs dame og gammel gris. Det er uklart hvilke karakterer som har begått de ulike handlingene, og etterhvert også hvorfor de blir forhørt. Identiteten til den som stiller spørsmålene blir aldri avslørt eller forklart. Filmen stiller spørsmål omkring tema som autoritet, overvåkning og sannhet. Filmen er basert på ideen om såkalt objektive eller nøytrale opptak, og filmen gransker bruken av slike bilder i media og i rettssystemet, som bevis på skyld, uskyld, løgn og sannhet. I 2013 var Berg del av den offisielle norske representasjonen ved den 55. internasjonale kunstutstillingen, la Biennale di Venezia ved siden av Edvard Munch.
Tomas Norvoll
Han tok initiativet til å stifte AUF-lag i Andøy i 1991, og ledet senere AUF i Nordland 1992–1993. Han var også varamedlem av Andøy kommunestyre 1992–1995, medlem av LOs ungdomsutvalg i Nordland fra 1993 og medlem av sentralstyret i Sosialdemokratisk Studentforbund 1994–1995. I 1993 ble han innvalgt som stortingsrepresentant for Nordland som 21-åring, en av de yngste noensinne. Norvoll satt som stortingsrepresentant og medlem av Stortingets kirke-, utdannings- og forskningskomité i to perioder, og var 1. vararepresentant til Stortinget i perioden 2001–2005.
Lene Berg
Gompen og andre beretninger om overvåkning i Norge 1948–1989
I 2014 arrangerte Lene Berg en høring om den ulovlige overvåkningen av dissidenter i Norge under den kalde krigen. Vitner og skuespillere beskrev sine personlige opplevelser fra den politiske overvåkningen de enten hadde blitt utsatt for eller utført. Høringen ble utspilt som en live TV-sending, slik Berg hadde ønsket at NRK skulle ha gjort det, men til slutt sa nei til.
Tomas Norvoll
I 2011 ble Norvoll innvalgt i Nordland fylkesting og valgt til leder for Arbeiderpartiets gruppe samt leder i plan- og økonomikomiteen. Høsten 2013 overtok han som leder for fylkesrådet, etter at Odd Eriksen trakk seg.
Lene Berg
Gompen og andre beretninger om overvåkning i Norge 1948–1989
Den påfølgende filmen, basert på høringen, «Gompen og andre beretninger om overvåkning i Norge 1948–1989» bruker både dokumentariske og fiktive elementer til å fremme en del av den norske kald-krigshistorien sett gjennom øynene til de involverte på begge sider.
Både «Gompen…» og «Ung Løs Gris» ble produsert av Studio Fjordholm, filmproduksjonsselskapet til produsent Helga Fjordholm.
False belief
Lene Berg rekonstruerer sin kafkaske reise gjennom det amerikanske rettssystemet, ettersom partneren hennes blir arrestert, dømt og fengslet uten grunn i New York. Filmen ble tildelt premie ved Berlinale, Internationale Filmfestspiele Berlin 2019.
Separatutstillinger i utvalg
2022 Festspillutstillingen, Bergen Kunsthall
2012-13 Lene Berg, Henie Onstad Kunstsenter, Høvikodden
2013 BEWARE OF THE HOLY WHORE: Edvard Munch, Lene Berg and the Dilemma of Emancipation, Venezia-biennalen
2008 Stalin by Picasso, Cooper Union (stengt etter to dager), New York
2008 Lene Berg.The Drowned One, The Camera Obscura and other Likenesses, Fotogalleriet i Oslo
Kollektivutstillinger i utvalg
2017 Parapolitics, Haus der Kulturen der Welt, Berlin
2014 Krigens skygger, Kunstnernes Hus, Oslo
2010 Manifesta, Murcia, Spania
2008 Sydney Biennalen
2008 Taipei Biennalen
2001 UKS Biennalen, Oslo
2000 Momentum, Moss
Dobrowolskibreen
Dobrowolskibreen er en 7 kilometer lang og rundt 2 kilometer bred sidebre til Nathorstbreen på Spitsbergen, Svalbard. Den er en dalbre og ligger i Torell Land. Breen starter nordøst for Sølvknappane, på et breplatå hvorfra Dobrowolskibreen går mot vest og Krøkjebreen går mot øst.
Liste over presidentene for Maltas representanthus
Presidenten for Maltas representanthus er leder for Maltas parlament. Malta hadde 1921–1933 et tokammersystem: Den lovgivende forsamlingen og Senatet.
Rustvendehals
Rustvendehals (Jynx ruficollis) er en spettefugl som sammen med vendehalsen utgjør gruppa vendehalser. I motsetning til vendehals, er ikke rustvendehals en trekkfugl, men lever hele året rundt i Afrika sør for Sahara. Den lever på savanner, hvor den bor i gamle huller i trær som er laget av andre fugler.
Dobrowolskibreen
Breen har navn etter den polske geofysikeren og polarforskeren Antoni Bolesław Dobrowolski.
Rustvendehals
Inndeling
Inndelingen følger Taxonomy in Flux og er i henhold til Boyd (2017). Boyd regner med 237 arter fordelt i tre underfamilier, sju tribus og 38 slekter. Det hersker imidlertid uenighet om denne inndelingen. HBW Alive regner med 254 arter i 33 slekter. Andre autoriteter kan ha lignende forskjeller i inndelingen. Norske navn på artene følger Norsk navnekomité for fugl og er i henhold til Syvertsen et al. (2008). Beskrivelser i parentes er ikke offisielle navn. Alle arter har nødvendigvis ikke fått norsk navn.
Kinas riksvei 204
Kinas riksvei 204 (G204) løper fra Yantai i provinsen Shandong sørover til Shanghai. Den er 1 031 kilometer lang, og er innom blant annet Lianyungang, Nantong og Taicang.
Aceratus
Aceratus er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae).
Utseende
Nokså store (gjerne 30-35 millimeter), kraftige, brunrøde hornbiller. Hannen har et kort horn i pannen og en liten uthuling i forkant av pronotum.
Utbredelse
Slekten er utbredt i Sør-Amerika der den er kjent fra Brasil og Paraguay.
Donbas
Donbas, Donbass, Donetsbekkenet eller Donetsbassenget (ukrainsk: Донбас – Donbas eller Донецький басейн – Donetskyj basejn; russisk: Донбасс – Donbass eller Донецкий бассейн – Donetskij bassejn ) er et stort steinkulls- og industriområde i østlige Ukraina.
Omfang
Størstedelen av området omfattes av de ukrainske oblastene Donetsk og Luhansk. Hovedbyen i området er Donetsk. Men donetsbekkenets funnområder strekker seg også litt inn i oblasten Rostov i sørvestre Russland.
Navnet Donbas(s) er en forkortelse av det ukrainske Donetskyj basejn (Донецький басейн) og det russiske Donetskij bassejn (Донецкий бассейн).
Donetsregionen har en overveiende russisktalende befolkning, til forskjell fra størsteparten av det øvrige Ukraina. I Donetsk og Luhansk er mer enn halvparten av befolkningen russisktalende (2022), samtidig som de identifiserer seg som ukrainere.
Historie
I 1676 fikk området sin første by: Solanoje (nå Slovjansk) som ble bygd for å dra nytte av de nylig oppdagede saltreservene der.
Rike kullfelt ble oppdaget tidlig i 1720-årene og er blitt utvunnet siden 1770. Disse lagerstättene var en viktig forutsetning for oppbygningen av det russiske jernbanenettet frem til slutten av 1800-tallet.
Siden tidlig i 1930-årene arbeidet det hundrevis av tyskere i kullgruvene her, tilvandret fra Ruhrområdet der mange var blitt arbeidsløse. I den grad de ikke var vendt tilbake til hjemlandet før 1935/36, ble de nesten alle som en ofre for Stalins utrenskninger.
Etter utbruddet av annen verdenskrig ble store industrifabrikker i Donetsbekkenet bygd ned og forflyttet til det vestlige Sibir, for det meste til Kuzbass, der de lå lenger unna eventuelle tyske angripere. Mange fagarbeidere fulgte med. Dermed ble Kusbass til en av sovjetarmeens viktigste våpensmier. Omsk, Novosibirsk, Krasnojarsk og andre byer østenfor Uralfjellene ble viktige industrisamfunn. Under annen verdenskrig ble Donbas et hovedangrepsmål for de tyske styrkers Unternehmen Barbarossa. Under Donetsbekkenoperasjonen ble det i 1943 gjenerobret av Den røde armé.
Fra 1944 ble det anlagt store fangeleirer for tyske soldater i Donbas, som for eksempel i Stalino, og fangene ble satt i arbeid i kullgruvedriften. Kanskje var det så mange som 200 000 tyske fanger som ble satt til slikt arbeid. I 1944-1945 ble også rumenske tyskere fra Transilvania og Banat transportert og satt til lignende tvangsarbeide, og med tysktalende sivilister bragt fra Jugoslavia til tvangsarbeidsleir ved Vorosjilovgrad. Mange ble offer for arbeidsulykker, underernæring og sykdommer som for eksempel tyfus.
Kristen Kjelstad
Kristen Gunnarson Kjelstad (født 1766, død 1844) var en norsk rosemaler fra gården Kjelstad i Råheimsdalen, i bygden Viksdalen. Han er sammen med broren Ystein (født 1764), regnet som opphavsmannen til Viksdalsmaling, en variant av rosemaling. Broren mottok blant annet en påskjønnelse fra Det Nyttige Selskab i Bergen for dette. Foruten å bruke malingen som tilleggsnæring selv, lærte Kristen også kunsten videre til mange sambygdinger, herunder søskenbarnet Elling Larsson Eldal (1759-1836). Begrepet «kjelstadhus» brukes om en visse smykkeskrin fra Jølster, dreid i flere etasjer.
Kjelstad står også bak større kunstverk, som altertavlene i Haukedalen kirke i 1794 og Hestad kapell i 1805.
Det Kjelstad selv malte skiller seg klart fra det meste av den øvrige Viksdalsmalingen, Han var en kunstner. Mønstrene hans er enkle, men dekorative. Han bruker en ornamentikk som er typisk for Vestlandet med symetrisk oppbygde rosetter, enkle rankeborder, palmetter og tungefriser. Mest kjent er han for ølbollene sine, og disse er gjerne datert fra ca. 1820 til ca. 1840.
NM i hopp uten tilløp 1983
NM i hopp uten tilløp 1983 var en del av NM i friidrett 1983.
Mesterskapet ble arrangert i Furusethallen i Oslo 13. mars. Arrangør var Høybråten og Stovner Idrettslag.
Liten skjoldbille
Liten skjoldbille (Cassida sanguinolenta) er en bille som tilhører familiegruppen bladbiller (Chrysomelidae). Den lever på ulike planter, blant annet på ryllik.
Liten skjoldbille er mellom 4-5,5 mm lang. Den har et lyst blekgrønt hode, halsskjold (pronotum) og dekkvingene. Lengst frem (nær halsskjoldet) er dekkvingene rødlig, sømmen (midtlinjen) er litt olivenfarget. Halsskjoldet er like bredt som dekkvingene. Kroppen er svært bred, noe flat og oval, den skjuler både hodet og bein. Beina er lyse.
Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage.
Liten skjoldbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Kari Økland
Kari Økland (født 16. desember 1955 i Bergen) er en norsk politiker (KrF). Hun ble innvalgt på Stortinget fra Nordland i 1997. Hun var vararepresentant i perioden 2001–2005.
Emmanuel A. Mapunda
Emmanuel A. Mapunda (født 10. desember 1935 i Parangu i Tanganyikaterritoriet, død 16. mai 2019 i under flyreise i Tanzania) var en tanzaniansk katolsk prelat og biskop av Mbinga.
Bakgrunn
Emmanuel A. Mapunda ble ordinert til prest den 8. august 1965 for territorialabbediet Peramiho.
Biskop
Pave Johannes Paul II utnevnte ham til biskop av Mbinga den 22. desember 1986 og kobsekrerte ham til biskop den 6. januar 1987 i Peterskirken; medkonsekratorer var kurieerkebiskopene Eduardo Martínez Somalo og José Tomás Sánchez.
Den 12. mars 2011 innvilget pave Benedikt XVI hans aldersbetingede avskjedssøknad. Han døde 83 år gammel i mai 2019 under en flyreise på vei til Dar-es-Salaam for medisinsk behandling.
Episkopalgenealogi
Hans episkopalgenealogi er:
Filosofiåret 1994
Filosofiåret 1994 er en oversikt over hendelser, utgivelser og personer med tilknytning til filosofi i 1994.
Dødsfall
|| filosof, mystiker og rabbiner ||align=center|92 ||align=center|1902 ||
|| filosof og vitenskapsteoretiker ||align=center|92 ||align=center|1902 ||
og radikal samfunnskritiker ||align=center|62 ||align=center|1931 ||
Ferdinand Roll
Ferdinand Nicolai Roll (født 28. mai 1831 i Trondhjem, død 28. februar 1921 i Vestre Aker ) var en norsk jurist, høyesterettsdommer og justisminister.
Han ble cand. jur. i 1852, var ansatt i Justisdepartementet 1858–70, og var en av stifterne av Kristiania arbeidersamfund 17. februar 1864. Han var sorenskriver i Romsdal 1870–88, stortingsrepresentant for byene i Romsdals amt (Ålesund og Molde) 1877–85 og 1892–94, sjef for Justis- og politidepartementet i Stangs regjering fra 13. juli 1889 til 1. juli 1890 og deretter 1895–1912 høyesterettsassessor.
Roll var sønn av ordfører i Trondhjem Jacob Roll i hans tredje ekteskap med Nicoline Brog Selmer og dermed en yngre halvbror av industrilederen Oluf Nicolai Roll. Han ble første gang gift i 1861 med Louise Krebs (1838-62), datter av byråsjef i Justisdepartementet Christian August Krebs og Henriette Elisabeth Scheel. Og annen gang ble han gift i 1871 med sin første hustrus kusine, Sophie Nicoline Knudtzon (1845-1928), datter av korpslege Christian Frederik Knudtzon og Annette Sophie Augusta Scheel. Forfatteren Nini Roll Anker var datter av Ferdinand Roll og hans annen hustru.
Odense Håndbold
Odense Håndbold er en dansk håndballklub som ble stiftet i 2009 i Odense. Klubbens damelag spiller i Damehåndboldligaen og i sesongen 2018/19 i Mesterligaen.
Troppen 2018/19
Trener: Jan Pytlick
Assistenttrener: Bo Ruudgaard
Bjørnegård skole
Bjørnegård skole er en ungdomsskole i Bærum kommune. Skolen ble pusset opp i 2008, og fasaden ble endret fra hvit til svart, og ligger omtrent to kilometer fra Sandvika i Vestre Bærum. Den huser også en gymsal i to etasjer (hvor den nederste har full tilgang til håndball, basketball osv. i tillegg til en tribunesekssjon) og en fotballbane (kunstgress). Bjørnegård skole kan også relatere til idrettsklubben Jardar IL. Kjente personer som Finn Christian Jagge og Linni Meister har tidligere vært elever på Bjørnegård skole.
Vermilion Parish
Vermilion Parish er et fylke i den amerikanske delstaten Louisiana. Det ligger sørvest i staten og det grenser mot Acadia Parish i nord, Lafayette Parish i nordøst, Iberia Parish i øst, Cameron Parish i vest, Jefferson Davis Parish i nordvest og mot Mexicogulfen i sør.
Vermilion Parish totale areal er 3 984 km² hvorav 944 km² er vann. I 2010 hadde fylket 57,999 innbyggere. Administrasjonssenteret ligger i byen Abbeville.
Nekrofili
Nekrofile finner i mange tilfeller utløp for sine lyster gjennom fantasier, der en seksualpartner spiller livløs, eller der man spiller ut drapsscener. Det produseres også pornografi med nekrofile elementer.
Lovgivningen omkring seksuell omgang med et lik varierer fra land til land. De fleste steder vil det bli regnet som likskjending og er således forbudt, mens i noen land finnes det egen lovgivning; et eksempel er Storbritannia som med Sexual Offences Act 2003 fikk et eksplisitt forbud mot seksuell omgang med lik.
En avart av nekrofili er nekrofagi, det vil si en seksualisert kannibalisme.
Transaksjonsdata
Transaksjonsdata eller transaksjonsinformasjon er en kategori av data som beskrive transaksjonsprosessering. Transaksjonsdata samler variabler som vanligvis refererer til referansedata eller grunndata, som for eksempel datoer, klokkeslett, tidssoner og valutaer.
Typiske transaksjoner er:
Forvaltning
Registrering og lagring av transaksjoner kalles dokumenthåndtering. Registreringen av transaksjonen er lagret på et sted der bevaring kan garanteres og hvor data arkiveres eller fjernes etter en oppbevaringsperiode. Transaksjoner kan for eksempel lagres på formater som digitale data i databaser og regneark, eller som håndskrevne tekster i fysiske dokumenter som man tidligere gjorde med bankbøker.
Transaksjonsbehandlingssystemer er applikasjonsprogramvare som genererer transaksjoner og administrerer transaksjonsdata.
Datavarehus
Transaksjonsdata kan oppsummeres i et datavarehus for å gi enklere tilgjengelighet og analyse av dataene.
Ingeberg
Ingeberg er et tettsted i Hamar kommune i Innlandet. Tettstedet har innbyggere per 1. januar, og ligger cirka fem kilometer nordøst for byen Hamar. Det første dokumentet som nevner navnet Ingeberg stammer fra 1339 og finnes på Statsarkivet i Hamar.
Utdanning
Ingeberg skole er barneskolen i området. Per 2020 er det to barnehager på stedet: Ingeberg barnehage og naturbarnehagen Flekkenga.
Kjente personer fra Ingeberg
Alpinisten og bronsemedalisten i skicross under vinter-OL 2010: Audun Grønvold vokste opp på Ingeberg.
25. serierunde i 2. divisjon avdeling 3 2008
'''25. serierunde i 2. divisjon avdeling 3 2008''' ble spilt 18. oktober 2008.
Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10,000 kroner.
Shen Fu
Shen Fu (kinesisk: 沈復, stilnavn Sanbai (三白), kalt («hao») Meiyin (梅逸; født i 1763 i Changzhou i Jiangsu i Kina, død 1810) var en kinesisk forfatter mest kjent for sin selvbiografiske roman Pileblad i strømmen (1808) der han beskriver sitt liv sammen med sin hustru Chen Yun.
Shen fulgte i 1777 med sin far til Shaoxing for å studere og var med da Qianlong-keiseren besøkte Sørkina i 1784. Senere bedrev Shen vinhandel i Suzhou der en venn lånte penger av ham og så forsvant.
Hans far jaget bort ham ettersom han «hadde omgang med prostituerte og gledespiker». Tilsammen med sin kone fikk han en sønn og en datter som foreldrene imidlertid ble nødt til gi fra seg da barna var i de yngre tenårene. Shens dødsår er ukjent men turde ha vært mellom 1810 og 1825, flere år etter sin hustru.
UPC-ligaen 2004/05
UPC-ligaen 2004-05 var den 66. sesongen i det øverste nivået i ishockey i Norge. Sesongen startet 19. september 2004 og ble avsluttet 20. februar 2005. Serien ble vunnet av Vålerenga foran Trondheim og Storhamar Dragons. De åtte beste lagene kvalifiserte seg for NM i ishockey 2005. Dette var første sesongen ligaen ble kalt UPC-ligaen.
Lokslekten
Lokslekten (latin: Cystopteris) er slekt av bregner innenfor storburknefamilien (Woodsiaceae), som igjen inngår i en større, monofyletisk orden, nemlig Polypodiales. Smith et al (2006) regner også den familien Cystopteridaceae til storburknefamilien.
Lokslekten har små og spinkle, lite behårede arter med krypende jordstengler og 2-3 ganger finnede, enkeltvise blader. Artene har slør (indusium), men de blir tidlig visne om høsten. Kromosomtallet (x) er 42 hos Cystopteris.
I Norge vokser artene Kalklok (Cystopteris alpina), *Fjell-lok (Cystopteris montana), Skjørlok (Cystopteris fragilis), og den sjeldne Sudetlok (Cystopteris sudetica) som i Norden kun vokser i Hedmark. I Himalaya går fjell-lok opp til 4.100 moh.
Det er dessuten registrert den sterile hybriden Cystopteris alpina x fragilis i Nordland og Troms.
Althea Gibson
Althea Gibson (født 25. august 1927 i Silver i Sør-Carolina, død 28. september 2003) var en amerikansk tennisspiller.
Althea Gibson vokste opp i fattige kår i Harlem i New York og hun lærte seg tidlig å bokse, spille basketball og «gatetennis». Senere kjøpte hun en brukt tennisracket og begynte å trene tennis. Hennes tennislærer, Juan Serrell, innså at hun hadde talent og meldte henne på i turneringen «New York State Open» i 1942 der hun vant jenteklassen. I 1944 og 1945 vant hun the «Black players tournament» ved Lincoln University i Pennsylvania. I 1945 vant hun også ATAs nasjonale damesingle-turnering, en turnering som hun siden vant ti år på rad.
Etter påtrykk fra ATA og Alice Marble fikk Althea Gibson i 1950 som den første fargede tennisspilleren lov til å delta i Amerikanske mesterskapet i Forest Hills. I 1956 vant Gibson sin første singletittel i en Grand Slam-turnering. Hun beseiret engelske Angela Mortimer i finalen i Franske mesterskapet i Paris. Hun vant singletittelen i Wimbledon og Amerikanske mesterskapet i både 1957 og 1958. Gibson vant i perioden 1956-58 også seks Grand Slam-titler i doubleturneringer (hvorav en i mixeddouble).
The Ballad Hits
The Ballad Hits er et samlealbum av Roxette, utgitt i oktober 2002.
Althea Gibson
Hun vant singleturneringen i de Panamerikanske leker 1959 i Chicago. Hun ble i 1971 tatt opp i International Tennis Hall of Fame. I 2001 ble hun innvotert i National Women's Hall of Fame.
The Ballad Hits
«Breathe» og «A Thing About You» er nye låter til dette albumet. «A Thing About You» ble utgitt som singel. Albumet fikk gullplate i Sverige og Sveits og sølvplate i England, og albumet oppnådde en 11. plass på den engelske albumlista. Albumet har solgt i overkant av 1 millioner eksemplarer.
Gustav Guldbrandsen
Gustav Lorentz Gulbrandsen (født 5. september 1871 i Fredrikstad, død 4. november 1942 i Vestre Aker) var en norsk arkitekt.
Gustav Gulbrandsen var elev ved Trondhjems tekniske læreanstalt 1888-91 og ved Königlich Technische Hochschule Berlin 1898-99. Han praktiserte som byggmester i 1891, før han hadde forskjellige kontor- og assistentstillinger frem til 1899.
Gustav Gulbrandsen etablerte eget arkitektkontor i Kristiania i 1899, og etter bybrannen i Sandefjord år 1900 etablerte han filialkontor der. Det er fra Sandefjord man kjenner hans første arbeider; Halvorsens konditori (Chr. Hvidts plass 3), Kongens gate 9 og Kongens gate 10 (alle 1900, utført i varianter av jugendstil). Gulbrandsen utførte dessuten Stod og Steinkjer Sparebank (1902, bombet 1940) og Steinkjer folke- og middelskole (1903), begge preget av jugendstil og nybarokk.
Frem mot 1908 virket Gulbrandsen mest i Kristiania, der han de første årene for det meste utførte tilbygg, før han i 1908 tegnet «villa Kjeka», Kongsveien 74, og en villa i Solveien 26. Parallelt utførte han flere oppdrag i hjembyen Fredrikstad, som Fredrikstad Privatbank, Storgaten 12 (1904, jugendstil) og Rolvsøy kirke (1908), en kalket kirke i romansk stil.
Fra omkring 1910 konsentrerte Gulbrandsen sin virksomhet i Kristiania og Aker, og var her meget produktiv. Han tegnet en villa ved «Holtet hovedgaard» (Holtveien 6, 1909) i en jugendpreget nybarokk stil, og utformet de flotte leiegårdene i Bygdøy allé 51 og 51b (1910-11) i barokkpreget «frognerjugend» - et konsept arkitekt Syver Nielsen videreutviklet i stort omfang. Preg av jugend og nyklassisisme har også leiegården i Hafrsfjordgata 7 (1911), mens Valkyriegata 17 og 19 (1912) er utført i sen jugend.
Blant Gulbrandsens mange villaer kan nevnes den staselige Villa Friedheim (Solveien 112, Florabakken 2C i dag) i 1916, nordisk nybarokk, Åsdalsveien 18 (1916), 22 og 24 (begge 1915), Nordstrandveien 60 (1918, nasjonalromantisk laftevilla), «Skogstuen» (Alvheimveien 16 II, 1923) og den klassisistiske murvillaen i Ormøybakken 2b (1923). Ved siden av den store mengden villaer og leiegårder tegnet også Gulbrandsen Den norske næringsmiddelfabrikk (Harbitzalléen 5, 1918).
Kirenga
Kirenga (russisk: Киренга) er ei elv i Irkutsk oblast i Russland. Den er ei høyre sideelv til Lena, og er 746 kilometer lang, med et nedbørfelt på 46 600 km². Kirenga er islagt fra begynnelsen av november til slutten av april. De viktigste sideelvene er Ulkan, Minja og Khanda. Byen Kirensk ligger ved elvas munning.
Storbritannia under Vinter-OL 1992
Storbritannia under Vinter-OL 1992. Førtini sportsutøvere, trettini menn og ti kvinner fra Storbritannia deltok i ni sporter under Vinter-OL 1992 i Albertville i Frankrike. Storbritannia vant ikke noen medaljer, beste plassering var en femteplass i kortbaneløp på 1000 meter for menn. Skøyteløperen Wilf O'Reilly var Storbritannias flaggbærer under åpningsseremonien.
Epifenomenalisme
Epifenomenalisme er en sinnsfilosofisk teori som foreslår å løse kropp–sinn-problemet ved å hevde at sinnet påvirkes av fysiske fenomener og prosesser, men uten selv å kunne påvirke disse. Siden de betraktes som forårsaket av fysiske fenomener, betegnes sinnets tilstander i denne sammenheng som epifenomener (av gresk epi = «over, utover»).
Smerte- eller fargeopplevelser er f.eks. ifølge epifenomenalismen hendelser som går utover sine fysiske årsaker (fysiologiske og nevrologiske prosesser). Derimot mener epifenomenalismen at reaksjonene på slike opplevelser (f.eks. at vi trekker til oss hånden ved smerte) er forårsaket av de nevrologiske prosessene, ikke av opplevelsen eller av viljen. Mentale fenomener kan således ses på som kausale «blindveier».
Ifølge epifenomenalismen er sinnstilstander altså reelle, men uten kausal effekt. Ved å akseptere sinnstilstander som (a) reelt eksisterende og som (b) forskjellig fra de underliggende fysiske prosessene, er epifenomenalismen dualistisk, dvs. avgrenser seg fra monistiske posisjoner som fysikalismen. Ved å benekte at sinnstilstander kan ha kausale effekter, dvs. forårsake eller påvirke fysiske prosesser, avgrenser epifenomenalismen seg fra interaksjonismen.
Kjente forsvarere av epifenomenalismen inkluderte Charles Bonnet og Thomas Huxley. I nyere tid har flere filosofer trukket epifenomenalistiske konklusjoner av Benjamin Libets nevrovitenskapelige eksperimenter, som har vist at bevegelser som oppfattes som bevisste, kan bli igangsatt før de blir bevisste.
Geir André Herrem
Geir André Herrem (født 28. januar 1988) er en norsk tidligere fotballspiller.
Han debuterte for Bryne i 2006. Høsten 2007 var han på utlån til Ålgård Fotballklubb hvor han ble lagets toppscorer. Lånet ble forlenget til sesongen 2008. Etter dette spilte han for blant annet Babelsberg 03, Flora Tallinn og Vidar. Herrem gikk fra FK Fyllingsdalen til Åsane foran 2016-sesongen. Foran 2018-sesongen kjøpte Bodø/Glimt Herrem fra Åsane og han ble igjenforent med tidligere Åsane-trener Kjetil Knutsen. I sin første Glimt-sesong fikk Herrem begrenset med spilletid og scoret bare ett mål i Eliteserien. Før 2019-seosngen ble Kristian Fardal Opseth solgt fra Glimt og Herrem var foretrukket spiss. Han scoret ni mål i vårsesongen før han noe overraskende ble solgt til Kalmar FF i Allsvenskan.
Geir André Herrem er sønn av Geir Herrem, tidligere midtbanespiller i Viking og Bryne. Han er også fetter til håndballspiller Camilla Herrem.
Moen kirke
Moen kirke er en langkirke fra 1914 i Gran kommune, Innlandet fylke.
Byggverket er i tømmer.
Pipeorgel fra J.H.Jørgensen Orgelfabrik, Oslo/Karl Schuke Berliner Orgelbauwerkstatt GmbH, Berlin, bygget i 1953.
Helmut Hermann Wittler
Helmut Hermann Wittler (født 28. september 1913 i Osnabrück i kongedømmet Preussen i keiserdømmet Tyskland; død 30. desember 1987 i Osnabrück i Vest-Tyskland) var en katolsk prelat og biskop av Osnabrück fra 1957 til 1987.
Bakgrunn
Helmut Hermann Wittler var yngre sønn til Adolf Wittler og Maria Theresia Tebtmann. Hans bror Walter, som var seks år eldre, ble også prest. Etter eksamen fra gymnasiet i 1932 studerte Helmut Wittler først katolsk teologi og filosofi Münster, og fortsatte til Pontificium Collegium Germanicum et Hungaricum de Urbe i Roma i 1933 der han fullførte studiene ved Det pavelige gregorianske universitet i 1938.
Oroderes
Oroderes er en slekt av biller som tilhører den artsrike underfamilien Cerambycinae i familien trebukker (Cerambycidae).
Helmut Hermann Wittler
Prest
Den 30. oktober 1938 mottok han prestevielsens sakrament i Osnabrück. I 1940 tok han doktorgraden i teologi. Fra 1940 til 1945 var han kapellan i Twistringen.
Oroderes
Utseende
Middelsstore, lange og tynne, brokete fargede trebukker, som oftest farget i rødt eller oransje og svart. Antennene er tynne og oftest litt kortere enn kroppen.
Helmut Hermann Wittler
Prest
I 1945 kalte erkebiskop Wilhelm Berning ham til Osnabrück som sin kapellan og sekretær. Etter Bernings død ble Wittler bispedømmeadministrator; biskop Franziskus Demann utnevnte ham til generalvikar den 22. september 1956.
Maksim Hustsik
Maksim Hustsik (belarusisk: Максім Вячаслававіч Гусцік; født 1. mai 1988) er en belarusisk freestylekjører.
Oroderes
Levevis
De voksne billene finnes gjerne på blomster der de eter pollen. De etterligner snylteveps i familien darwinvepser, også i måten de beveger seg på.
Utbredelse
Slekten er utbredt i Australia.
Helmut Hermann Wittler
Biskop av Osnabrück
Han deltok på alle fire sesjoner av Det andre Vatikankonsil fra 1962 til 1965.
Maksim Hustsik
Han representerte Belarus under Vinter-OL 2018 i Pyeongchang, hvor han ble utslått i kvalifiseringen i hopp.
Under Vinter-OL 2022 i Beijing, ble han utslått i kvalifiseringen.
Helmut Hermann Wittler
Biskop av Osnabrück
I 1986 utnevnte pave Johannes Paul II Ludwig Averkamp til Wittlers koadjutor, av helsemessige årsaker. Den 9. september 1987 innvilget pave Johannes Paul II hans avskjed.
Virke
Biskop Wittler fikk innen Den tyske katolske bispekonferanse ansvaret for tilsynet med for utlendinger, og engasjerte seg sterkt for de utenlandske arbeidere i Tyskland. Fra 1957 til sin død var han president for Raphaels-Werk for mennesker underveis. Han aksjonerte også for ekteskap og familie og initierte 20 rådgivningssentre for ekteskap, familie, liv og utdanning i bispedømmet Osnabrück, som da fortsatt omfattet blant annet Hamburg. Han opprettet et hjelpefond for mødre i nødssituasjoner, slik at kvinner i trengsel på grunn av graviditet kunne hjelpes ubyråkratisk og raskt. I karitativ sektor oppstod det også en rekke fasiliteter for funksjonshemmede og hjemløse.
EM i karate 1994
EM i karate 1994 (europamesterskapet i karate) ble arrangert i Birmingham i Storbritannia i 1994.
Helmut Hermann Wittler
Virke
I forbindelse med 1200-årsfeiringen av bispedømmet Osnabrück i 1980 var Wittler vertskap for pave Johannes Paul II. Sammen med 140-000 troende feiret de en pavelig messe på Illoshöhe idrettsanlegg i Osnabrück.
Episkopalgenealogi
Hans episkopalgenealogi er:
Fortran
Fortran, tidligere kalt FORTRAN (FORmula TRANslation), blir ofte ansett som det første programmeringsspråket, siden det i prinsippet (og senere også i praksis) var portabelt. Fortran var uavhengig av datamaskinens maskinspråk, og kunne benyttes av ulike datamaskinarkitekturer.
Historie
På 1950-tallet var utviklingen av kompilatorer en svært vanskelig oppgave. En gruppe ledet av John Backus brukte 18 år på å utvikle Fortran.
Høsten 1953 foreslo Backus overfor sin ledelse i IBM å utvikle et praktisk alternativ til assemblerspråk for å programmere den nye stormaskinen IBM 704. Første utkast til spesifikasjon The IBM Mathematical Formula Translating System (IBMs matematisk formeloversettelsessystem) forelå sommeren 1954. Den første kompilatoren ble lansert april 1957. Behovet for instrukser for å operere en datamaskin ble redusert med faktor 20, og språket ble raskt akseptert.
Fortran ble svært populært og ble snart brukt til en rekke formål. Fortrankompilatorer ble utviklet for mange ulike typer datamaskiner. Siden Fortrankompilatorene som ble utviklet ikke var fullstendig kompatible med hverandre kunne man ikke lenger flytte et program fra en maskin til en annen uten å omarbeide det først. Dette førte til en rekke Fortran-dialekter. Med tiden opprettet den amerikanske organisasjonen for standarder (ANSI) en komité for å standardisere Fortran for å sikre portabiliteten til et Fortranprogram, altså slik at man skulle kunne bruke en hvilken som helst datamaskin og kompilator uten å måtte omarbeide koden først. Denne komiteen skulle etter planen ha utarbeidet en ferdig standard i 1966 men ble først ferdig noen år senere. Standarden ble allikevel kjent som FORTRAN 66. FORTRAN 66 blir også kalt FORTRAN IV. Merk at de første versjonene av Fortran ble skrevet med store bokstaver, dette gjelder ikke lenger. Senere revisjoner og standarder er FORTRAN 77, Fortran 90, Fortran 95 (kun en liten revisjon av Fortran 90), Fortran 2003 og Fortran 2008.
Fortran var og er fortsatt veldig populært i det vitenskapelige miljøet og blant ingeniører innen meteorologi, styrkeberegning, styresystemer i tungindustri, kraftverk, og romfart, men i mindre grad i administrative system. Fortran var det dominerende programmeringsspråket i flere tiår etter at det ble utviklet og er fortsatt et av de vanligste programmeringsspråkene i bruk. I den senere tid har Fortran fått støtte for objektorientering og «hand-shaking» med C/C++.
Fortran i dag
Selv om Fortran 90 og senere versjoner har tilført mange egenskaper som en kan vente seg av et moderne programmeringsspråk, blir fortsatt Fortran regnet for å være et gammeldags språk. En grunn til dette kan være at det meste av koden som er i bruk i dag er kodet i FORTRAN 77, før språket ble modernisert. Historisk sett hadde man heller ikke så kraftige maskiner som nå, slik at det var viktigere at programmene var raske enn at de var lette å forstå for en menneskelig leser av koden. Svært lite ny proprietær programvare blir laget i Fortran, men i forskningsmiljøet er fortsatt Fortran en favoritt på grunn av det store fokuset på hastighet.
Hello, World!
Et enkelt og vanlig eksempel på kodesnutter i programmeringsspråk er å skrive ut beskjeden «Hello, World!» til skjermen. Denne kodesnutten kan bli kjørt på enhver Fortran 90/95-kompilator.
Volumet av en sylinder
Dette programmet regner ut volumet til en sylinder og kan bli kompilert og kjørt med enhver Fortran 90/95-kompilator. Teksten som følger utropstegn (!) er kommentarer og vil ikke bli tatt hensyn til av programmet.
Attraktor
I matematikk, og spesielt innenfor dynamiske systemer er en attraktor en mengde som et system nærmer seg etter hvert. En attraktor kan være et punkt eller en mere komplisert mengde. En iterativ metode for løsning av en lignings, som Newtons metode har løsningen av ligningen som attraktor (Når metoden er konvergent).
I kaosteori kan det oppstå mye mer kompliserte attraktorer, f.eks fraktaler. Disse kalles gjerne kaotiske attraktorer. Et eksempel er Smales hestesko.
Et attraksjonsbasseng i faserommet til et dynamisk system er samlingen av de startpunkter som fører frem til attraktoren.
Vitrineskap
Et vitrineskap eller glasskap er en type skap hvor dører, vegger eller tak er laget av gjennomsiktig glass slik at man kan se innholdet.
Parallellisme (filosofi)
Parallellisme er en sinnsfilosofisk teori som foreslår å løse kropp–sinn-problemet ved å hevde at kropp (legeme, materie) og sinn (ånd, sjel) er reelle og uavhengige fenomener som ikke påvirker hverandre. Parallellismen er således dualistisk, dvs. den benekter at sinnet er en ren kroppslig funksjon (materialisme, fysikalisme) eller at kroppen er et rent åndelig produkt (idealisme, solipsisme). Til forskjell fra andre former for dualisme (epifenomenalisme, interaksjonisme) argumenterer parallellismen at sinnet ikke kan påvirke kroppen (og heller ikke omvendt).
Vitrineskap
De brukes for å vise frem porselen, samlinger av figurer eller andre interessante objekter som påkaller nysgjerrighet og kanskje deler et felles tema.
Parallellisme (filosofi)
Ifølge parallellismen kan mentale fenomener bare være forårsaket av mentale fenomener, og fysiske fenomener bare av andre fysiske fenomener. Teoriens problem er således hvordan man kan forklare at det er en sammenheng mellom disse, f.eks. hvorfor følelsen av smerte er sammenfallende med at kroppen utsettes for skade. De fleste parallellister (f.eks. Leibniz, Malebranche, Geulincx) forklarte sammenhengen ved at Gud sørget for denne «synkroniseringen» – enten ved å gripe inn i hver eneste hendelse (Malebranches såkalte okkasionalisme) eller ved å «programmere» verden til å være synkron (Leibniz’ teori om en forhåndsfastsatt harmoni). Parallellismen har få tilhengere blant filosofer i dag.
Vitrineskap
Etymologi
Navnet vitrineskap kommer fra fransk vitrine, diminutiv av vitre som betyr vindu eller vindusrute.
Bruk
Glasskap kan brukes for å beskytte verdifulle objekter ved å skjerme dem fra støv og insekter. De brukes til utstilling i butikker, og har da ofte låsbar dør for å hindre tyveri.
Jefferson Davis Parish
Jefferson Davis Parish er et fylke i den amerikanske delstaten Louisiana. Det ligger sørvest i staten og det grenser mot Allen Parish i nord, Evangeline Parish i nordøst, Acadia Parish i øst, Vermilion Parish i sørøst, Cameron Parish i sør, Calcasieu Parish i vest og mot Beauregard Parish i nordvest.
Jefferson Davis Parish totale areal er 1 706 km² hvorav 16 km² er vann. I 2010 hadde fylket 31,594 innbyggere. Administrasjonssenteret ligger i byen Jennings.
Thorbjørn Rygh
Thorbjørn Rygh (født 24. februar 1924 i Oslo, død 17. november 2015 ) var en norsk interiørarkitekt og industridesigner.
Aluminiumsprodukter for Il-O-Van
Fabrikken Il-O-Van ble grunnlagt i 1922 i Moss. I 1951 tegnet Rygh – alene eller sammen med fabrikkens egen produktutvikler – aluminiumskjelen som fabrikken kalte henholdsvis Modell 251 og Modell 951 (den ble produsert i litt ulike varianter) og som i produktkataloger ble betegnet Skjenkekjele, men som på folkemunne ble kalt Vørterkaka. Kjelen ble raskt en salgssuksess, og frem til produksjonen ble innstilt i 1976 solgte Il-O-Van hele 800 000 slike kjeler.
Ettersom skjenkekjelen hadde slått så godt an satte Il-O-Van tidlig på 1960-tallet i produksjon et matchende sukker- og fløtesett utformet av Thorbjørn Rygh. Dette settet fikk produktnummer 862.
Brøyt A/S
I 1963 ble industridesigneren Thorbjørn Rygh engasjert av firmaet Brødrene Søyland A/S, senere Brøyt A/S, som ble grunnlagt som «Bryne Jern og Treindustri» i 1949 av brødrene Kristian Søyland og Ingebret Søyland.
Oppdraget gikk ut på å gi form til en nyutviklet gravemaskin (X3 ), som var konstruert uten fremdrift på hjulene, der prinsippet var at skuffen skulle trekke maskinen fremover. Bedriften hadde utviklet en prototyp som så ut som gravemaskiner gjerne gjorde på den tiden, et halvt dansk rugbrød. Rygh ga maskinen det som etter hans skjønn var mer fremtidsrettet formuttrykk, innenfor de rammer som bedriftens enkle produksjonsutstyr tillot. Han var ansvarlig for utformingen av hele gravemaskinen, etter anvisninger fra ingeniørene. Etterhvert ble han løpende konsultert ved den minste forandring ved maskinene, om det så bare var plasseringen av bokstaver for typebetegnelse. Samarbeidet varte frem til 1975.
Rygh ønsket å gjøre førerhuset til en ergonomisk mønsterarbeidsplass. Dette mente han skulle bli Brøyts fortrinn i den stadig sterkere konkurransen fra utenlandske produsenter. For å lykkes med det, studerte han rapporter med analyser hva slags belastningsskader gravemaskinførere var utsatt for, og hvor ofte slike skader forekom. Rygh rakk imidlertid ikke å realisere sine planer for førerhuset før bedriften måtte nedlegge.
Utmerkelser og priser
Foruten å ha blitt tildelt Merket for god design ble Rygh i 2002 tildelt Norsk Forms Hederspris.
Den dominikanske republikks kvinnelandslag i fotball
Den dominikanske republikks kvinnelandslag i fotball representerer Den dominikanske republikk i internasjonal fotball. Ettersom fotball ligger langt bak baseball og boksing i Den dominikanske republikk, har landslaget lav prioritet. Den dominikanske republikk har en relativt høy rangering blant De karibiske øyer, men dette er noe flatterende. Per desember 2008 er de det fjerde beste karibiske laget, men de er sannsynligvis sjette eller sjuende best.
Allround-VM på skøyter 2013 - sammenlagt menn
Allround-VM på skøyter 2013 - sammenlagt menn Kun de 8 beste fikk gå 10000 meteren.
Modifiseringstaster
En modifiseringstast er en spesiell tast (eller tastekombinasjon) på et tastatur som midlertidig modifiserer den normale adferden til en annen tast når de spresses sammen. I seg selv gjør modifiseringstaster ingenting; ved å trykke tastene,   eller   genereres vanligvis ingen handling fra datamaskinen.
På de fleste tastaturer vil kominasjonen Shift+a generere storbokstaven "A" i stedet for småbokstaven "a" (bortsett fra i Caps lock- eller Shift lock-modus). En kombinasjon av  i Microsoft Windows vil lukke det aktive vinduet; i dette tilfelle er Alt modifikatortasten. Men å trykke  eller   vil ikke gjøre noe såfremst ikke disse tastene har en spesiell funksjon i et spesielt dataprogram.
Jef Raskin, en ekspert på brukergrensesnitt har brukt begrepet "kvasimodus" for å beskrive tilstanden en datamaskin havner i når man trykker en modifiseringstast.
Sundbyberg kommune
Sundbyberg kommune er en kommune i Stockholms län i landskapet Uppland i Sverige. Sundbyberg er Sveriges minste kommune i utstrekning med et areal på kun 8 km². Kommunen er tettbygd og inngår i Stockholm tettsted.
Sundbyberg vokste frem på slutten av 1800-tallet som forstad til Stockholm langs Västeråsbanan (nåværende Mälarbanan).
Tettsteder
Sundbyberg kommune har ett tettsted. I tabellen oppgis antall innbyggere per 31. desember 2010.
Noter:
Vennskapsbyer
Sundbyberg har fire vennskapsbyer:
Niingen kraftverk
Niingen kraftverk er et vannkraftverk ved Bogen i Evenes kommune i Nordland fylke. Deler av nedbørsfeltet ligger i Skånland kommune i Troms.
Kraftverket utnytter et fall på ca. 502 meter fra Niingsvatnet til Strandvatnet. Niingsvatnet reguleres mellom 510 og 494 moh.
Det er installert en 5-strålers peltonturbin med maksimal effekt 17,3 MW. Midlere årsproduksjon er på 74 GWh.
Kraftverket er eid av Niingen Kraftlag AS. Det driftes av Nordkraft.
Opprinnelig installasjon 1913
A/S Ofoten jernmalmgruber fikk bygd det første kraftverket i Niingvassdraget i 1913. Dette var på 1,18 MW og utnyttet et fall på 120 m. Det utnyttet elven fra Niingsvatnet, men lå ikke helt på samme plass som dagens kraftverk.
Nytt kraftverk 1954
I 1947 ble fallrettighetene overdratt til A/S Niingen Kraftlag som foretok en helt ny regulering av Niingelva. Kraftlaget var en sammenslutning av de daværende fordelingsverkene i Ofoten og Vesterålen, samt Vågsfjord Kraftselskap i Troms.
Utbyggingen startet i 1950 og ble fullført 1954. Det nye kraftverket ble bygget for å utnytte hele fallet fra Niingsvatnet til Strandvatn på 504 m brutto.
Det ble bygget en 2,3 km lang driftstunnel med tverrsnitt 4,5 m2. I enden av driftstunnelen er det overgang til frittliggende turbinrør med trykkstigningskammer. Turbinrøret som ble installert var 1,1-0,90 m i diameter og 1080 m langt.